open-index/open-wikipedia-markdown huggingface dataset:
Camden Town

**Camden Town**, jevnlig forkortet til kun Camden, er et område i bydelen Camden i nordvestlige London. Camden Town ligger ved Grand Union Canal (Regent's Canal) nord for Euston stasjon. Det er lokalisert 3,9&nbsp;km nord for Charing Cross. Det administrative senter er London Borough of Camden, og er identifisert i London-planen som en av 35 betydelige sentre i Stor-London. I henhold til folketellingen i 2011 hadde Camden Town (med valgkretsene Primrose Hill og Cantelowes) en befolkning på 24 538 innbyggere.

## Historie
Camden har navn etter Charles Pratt, 1. jarl Camden (1714-1794), som eide jord i området og som på slutten av 1700-tallet solgte tomter langs det som i dag er Camden High Street. Hans jarldømme hadde navn etter hans eiendom Camden Place i nærheten av Chislehurst i Kent (i dag i Londons bydel Bromley), tidligere eid av historikeren William Camden (1551-1623). Stedsnavnet, som opptrådte på kartet til Ordnance Survey i 1822, ble senere benyttet kunstnergruppen Camden Town Group og kommunen (*borough*) Camden som ble opprettet i 1965.

Den gang sto det bare to hus i området; vertshusene Black Cap (der undergrunnsstasjonen ligger i dag) og Old Mother Red Cap. Tidlig på 1800-tallet ble London and Birmingham Railway anlagt gjennom Camden, men til forskjell fra andre steder i nordlige London som fikk jernbane/forstadsbane til bysentrum, ble det ikke lagt inn noe togstopp i Camden. Området ble derfor ikke kolonisert av middelklasse som ville bo landlig og pendle til byen, men av fattige irske immigranter, og Camden Town ble et typisk arbeiderklassestrøk med trange boliger av lav standard.

På 1960-tallet trakk de billige husleiene i det sentralt beliggende Camden Town til seg mange studenter, og i åras løp har stedet utvikla seg til å bli en bydel med et bredt tilbud av musikkscener, klubber og barer – i mange tilfeller med en avantgardistisk eller alternativ profil. Camden Town har flere utendørsmarkeder som trekker store menneskemengder – Camden Market, Camden Lock Market og Stables Market.

## Bilder

Camden Town - Camden High St - July 2006.jpg|Camden High Street i juli
Camden High Street, London 13 August 2006.jpg|Camden Town
Camden Lock winter.jpg|Regent's Canal ved Camden Town
Camden (7053837825).jpg|Camden High Street 
Camden High Street - geograph.org.uk - 592797.jpg|Camden High Street og undergrunnstasjon med skilt for herretoalett


## Referanser


## Litteratur
* Mills, Anthony David (2001): *Dictionary of London Place Names*, Oxford University Press, ISBN 0-19-280106-6

## Eksterne lenker
* Camden Town online
Quino

**Joaquín Salvador Lavado Tejón** (født 17. juli 1932 i Mendoza i Argentina, død 30. september 2020), kjent under signaturen **Quino**, var en argentinsk vitsetegner og tegneserieskaper. Han ble særlig kjent for sine humoristiske og ofte politisk kommenterende tegneseriestriper om den veslevoksne jenta Mafalda, som han tegnet fra 1964 til 1973. 
Quino er sammen med Mordillo Argentinas internasjonalt mest kjente vitsetegner. Han er særlig populær i Sør-Amerika og deler av Europa, og tegningene og seriene hans har vært gjengitt i flere norske aviser og blader, blant annet i *[[Dagbladet]]* og *[[Larsons Gale Verden]]*. Stilen hans kjennetegnes av detaljerte tegninger med klare poenger, ofte uten tekst. I tillegg til Mafalda, laget han stumme enrutes vitsetegninger.

I 2014 ble han tildelt Fyrstinnen av Asturias' pris for kommunikasjon og humaniora. Han fikk den norske SPROING-prisen for beste utenlandske tegneserie i 1999.

## Referanser


## Eksterne lenker
* 
*
Taktslag per minutt

**Taktslag per minutt** (forkortes **BPM**, fra engelsk *beats per minute*) er en måte å definere tempoet til et musikkstykke.
Et stykke som går i 60 BPM vil ha ett taktslag i sekundet. 1 BPM tilsvarer 1/60 Hz. Innen populærmusikk regnes 100–120 BPM som middels tempo, som «Yellow Submarine» med 111 BPM. 180 BPM og mer forekommer i enkelte av de aller raskeste bluegrassmelodiene av bl.a. Ricky Skaggs.

## Klassisk musikk
Taktslag per minutt i et musikkstykke vises med et metronommerke:

Dette indikerer at det skal være 120 fjerdedelsslag per minutt.

## Elektronisk musikk
I elektronisk musikk er BPM et særs utbredt begrep. Det er blant annet viktig for disc jockeyer som beatmikser å holde rede på de forskjellige sporenes tempo, for å kunne planlegge den rytmiske progresjonen.

## Se også
* Tempo
Viktoriansk stil

**Viktoriansk stil** er i den engelsktalende verden en samlebetegnelse for arkitektur (*Victorian architecture*), design og mote (*Victorian fashion*) som hører hjemme i viktoriansk tid – ca. 1830-1900.

## Viktoriansk arkitektur
Arkitekturen i perioden var dominert av en lang rekke historiserende stilarter, og viktoriansk arkitektur kan referere til både nygotikk, nyklassisisme, nyrenessanse, nyromansk, empire og til den engelske arts and crafts-bevegelsen.


Fil:ManchesterTownHall_OwlofDoom.jpg|Manchesters rådhus (Manchester,Storbritannia
Fil:Carson_Mansion_Eureka_California.jpg|«Carson Mansion», et viktoriansk privathjem i Eureka, California, USA
Fil:Victorian home restored.JPG|Amerikansk Queen Anne-stil i Lebanon, Illinois.
Fil:royal_exhibition_building_tulips_straight.jpg|Melbournes Royal Exhibition Building og fontene, bygget i 1880
Tove Strand

**Tove Astri Strand** (tidligere gift **Strand Gerhardsen**; født 1946) er en norsk politiker (Ap) og embetskvinne. 

Hun er utdannet sosialøkonom ved Universitetet i Oslo. Strand var sosialminister fra 1986&ndash;1989, og arbeids- og administrasjonsminister fra 1990&ndash;1992, begge ganger under Gro Harlem Brundtland. Hun har hatt flere stillinger som statssekretær for tidligere arbeiderparti-regjeringer. Fra 1997&ndash;2005 ledet hun Norad. Hun har tidligere hatt direktørstillinger ved Rikshospitalet og Norges forskningsråd. Hun ble sommeren 2005 utnevnt til administrerende direktør for Ullevål universitetssykehus, og etterfulgte da Helge Kjersem. Hun har også vært viseadministrerende direktør og direktør ved Oslo universitetssykehus

Strand var visepresident i Norges Idrettsforbund 1994&ndash;1999. Hun har også vært styreleder for Kronprinsparets humanitære fond. I februar 2023 ble hun valgt til leder av Norske Idrettsleder-Veteraner (NIV).

Hun var tidligere gift med Rune Gerhardsen og het da Tove Strand Gerhardsen. Hun har to døtre, Mina Gerhardsen og Marte Gerhardsen. Strand er gift med Tor Saglie. Hun er datter av tidligere Kongsvinger-ordfører Norvald Strand, og søster av tidligere (2015-2019) Kongsvinger-ordfører Sjur Strand.

Strand var sosialminister da røykeloven ble innført i 1988. I 2024 ble hun tildelt Kreftforeningens hederspris.

## Referanser


## Eksterne lenker
* 
*
Guillermo Mordillo

**Guillermo Mordillo** (født 4. august 1932 i Buenos Aires i Argentina, død 29. juni 2019 på Mallorca) var en argentinsk vitsetegner og animatør kjent under signaturen **Mordillo**. Han ble særlig kjent på 1970-tallet for sine vitsetegninger og animasjonsstubber av små, enkle ballongfigurer og langhalsede dyr, gjerne i sportsaktiviteter eller kjærlighetsscener, i fargerike landskaper.

Modillo begynte svært ung som eventyrillustratør i Argentina, men via et reklamebyrå i Peru kom han til New York og den oppblomstrende gratulasjonskortbransjen i 1960. Det var likevel ikke før Mordillo flyttet til Paris i 1963 og ble lansert i magasinet *[[Paris Match]]* og mykpornobladet *[[Lui]]*, at han ble virkelig kjent internasjonalt. Som den første moderne *cartoonisten* i farger erobret han land etter land gjennom tidsskrifter, kalendre og TV-snutter. Mordillo ble belønnet med Grand Prix i Montréal i 1977.

## Referanser


## Eksterne lenker
*
Måteholdsbevegelse

**Måteholdsbevegelsen** i Norge var fra 1836 av forløperen for avholdsbevegelsen. Måtehold er her ment som forsiktighet med alkoholholdige drikker.

Allerede våre vikingforfedre var klar over at ukontrollert inntak av alkohol førte til uønskede følger. Håvamål maner til måtehold, og Snorre forteller om episoder som klart burde tilsi forsiktighet. Kristningen av Norge medførte at den katolske morallæren ble innført. Der er måtehold en av de fire kardinaldydene.

Innføringen av poteten og kongelige brever om både brygging og brenning førte til tilstander som på 1700- tallet ga grunn til bekymring. Måteholdstanken fikk derfor tilslutning nok til at der i 1844 var minst 118 lokalforeninger. Etter den tid gikk det tregt, og kvekeren Asbjørn Kloster fikk fra 1859 i gang den første totalavholdsbevegelsen.

Måteholdne gikk enten inn i den nye bevegelsen, eller trakk seg ut, og vi hører lite mer om slike tanker inntil 1980- årene da Statens edruskapsdirektorat satte i gang kampanjer som Alkokutt.

Tilsvarende bevegelser har oppstått i flere land. De fleste som har bestått over lengre tid har vært rene avholdsbevegelser.
Regent’s Canal

**Regent's Canal** er en kanal gjennom den nordlige delen av det sentrale London. Den forbinder Paddington-greina av Grand Union Canal med Themsen.

## Lokalisering
Regent's Canal danner en forbindelse med den tidligere Grand Junction Canal ved Little Venice like ved Paddingtonbassenget. Her går den i en 251&nbsp;m lang tunnel under Maida Hill ved *Little Venice*, før den svinger langs nordsida av Regent's Park like inntil London Zoo. Den fortsetter gjennom Camden Town og King's Cross Central, gjør en skarp sving ved Camley Street Natural Park og følger så gata Goods Way. Herfra går den inn i den 886&nbsp;m lange Islington tunnel, og møter Hertford Union Canal ved Victoria Park. Herfra svinger den sørover til Limehouse Basin og Themsen.

## Historie
Regent's Canal ble planlagt som en del av byplanleggeren John Nash' generalplan for det sentrale London på 1800-tallet. Kanalen skulle både tjene transportformål og danne et vannspeil langs den nordre kanten av den planlagte store parken Regent's Park. Arbeidet ble påbegynt i 1812 og fullført i 1820. Kanalen var et stykke ingeniørkunst i sin tid, med sine tre tunneler, sluser og sine mange bassenger for lossing av gods. Kanalen og parken ble oppkalt etter prinsregenten Georg IV.

I 1927 kjøpte Regent's Canal Company opp Grand Junction Canal og Warwick Canals, og de tre enhetene ble i 1929 slått sammen til Grand Union Canal. Kanalselskapet ble nasjonalisert i 1948; da hadde den kommersielle bruken av kanalen alt avtatt sterkt.

## Bibliografi
* Alan Faulkner – *The Regent's Canal: London's Hidden Waterway* (2005) ISBN 1-870002-59-8

## Eksterne lenker
* 
* London Canal Museum
James Nesbitt

**James Nesbitt** (født 15. januar 1965) er en skuespiller fra Broughshane i Nord-Irland. Han er tidligere kjent for sin rolle i ITVs dramaserie *[[Kalde føtter]]* som gikk på NRK1 og i reprise på NRK2 i 2004 og 2005. Han spilte dvergen Bofur i Peter Jacksons filmserie Hobbiten. 

Nesbitt har medvirket i filmene *Lucky Break*, *[[Waking Ned|Waking Ned Divine]]*, *[[Millions]]* og den prisbelønte *[[Bloody Sunday (film)|Bloody Sunday]]* i tillegg til reklamefilmer i Storbritannia.

Nesbitt er ihuga Manchester United-fan. Han har sunget i filmen *Lucky Break* og på Chris Evans' show *[[OFI Sunday]]*.

## Utmerkelser
Nesbitt ble i nyttårslisten for 2016 utnevnt til offiser (OBE) av Order of the British Empire.

## Referanser


## Eksterne lenker
*
Bekkefaret

**Bekkefaret** finnes flere steder i Norge:  
  
* Bekkefaret (Oslo), vei i bydel Ullern i Oslo.  
* Bekkefaret (Stavanger), del av Hillevåg bydel i Stavanger, som ligger omtrent tre kilometer utenfor Stavanger sentrum.  
* Bekkefaret menighet, menighet i Stavanger.
Tvangsgrunnlag

**Tvangsgrunnlag** er et vilkår som må foreligge for at en tvangsfullbyrdelse skal kunne gjennomføres. Det skilles i den norske tvangsfullbyrdelsesloven mellom alminnelige og spesielle tvangsgrunnlag. De alminnelige tvangsgrunnlagene gjelder uansett hva slags krav og dekningsobjekt det er snakk om. Dette er først og fremst dommer (herunder voldgiftsdommer) og kjennelser, avgjørelser av Forbrukertvistutvalget, rettsforlik og visse andre avgjørelser som har samme virkning som en dom, jf. tvangsfullbyrdelsesloven § 4-1.

De særlige tvangsgrunnlag vil variere ut fra hva slags krav det er snakk om (pengekrav eller naturalkrav) og hva slags formuesgode det er aktuelt å ta beslag i. Praktiske eksempler på særlige tvangsgrunnlag er tinglyst pantedokument i fast eiendom og såkalt eksigible gjeldsbrev, det vil si gjeldsbrev der debitor har vedtatt at tvangsfullbyrdelse kan skje uten forutgående rettssak. Detaljerte regler om hvilke særlige tvangsgrunnlag som kan påberopes finnes i tvangsfullbyrdelsesloven §§ 7-2, 8-2, 9-2, 10-2, 11-2, 12-2 og 13-2.

For at tvangsgrunnlaget skal kunne være grunnlag for tvangsfullbyrdelse kreves det videre at det må være tvangskraftig.

## Eksterne lenker
* Tvangsfullbyrdelsesloven
Songe

**Songe** er ei bygd i Tvedestrand kommune, på grensen mot Risør. 

Songe har ca. 500 innbyggere.
Stedet ligger langs E18 og grenser opp mot Laget i Tvedestrand. På Songe lå en av landsdelens eldste trevarefabrikker, Fokus as, som spesialiserte seg på skreddersydde dør- og vindusløsninger. Bedriftens bygg raste sammen under tyngden av sne. Songe Træsliperi, som var virksom i perioden 1912–1972, har spilt en sentral rolle for området.

Songe har flere hoppbakker på henholdsvis 15 og 30 meter, samt en utdatert på 75 meter, som kong Olav har hoppet i.

Tettstedet har en frikirkemenighet, Songe lutherske frikirke. Bygda hadde også fram til høsten 2023 egen skole for barneskoletrinnene 1–7. Fra høsten 2023 er elevene fra Songe Skole og andre grendeskoler samlet i nye Tvedestrand Barneskole på Lyngmyr i Tvedestrand.  

Det gikk et leirras for lenge siden mellom den gamle barneskolen og Frikirken som skadet flere.
Lapp

**Lapp** eller **lapper** kan vise til:
* et lite stykke av som oftest papir eller tøy. 
* en variant av sveler
* et tidligere navn på samer

## Eksterne lenker
*
*
Ernst Thälmann-øya

**Ernst Thälmann-øya** (tysk *Ernst-Thälmann-Insel*, spansk *Cayo Ernesto Thaelmann*) er en 15 km lang og 500 m bred øy i Golfo de Cazones på den cubanske sydkysten.

Øya har rikt utviklede revformasjoner med stor biodiversitet og dyrelivet på øya omfatter flere truede arter. Videre har den omfattende, urørte strender. Den er ubebodd, men besøkes fra tid til annen av turister. I 1998 ble øya sterkt rammet av orkanen «Mitch».

Øya ble gitt som gave av Fidel Castro til Den tyske demokratiske republikk i 1972, og oppkalt etter kommunisten Ernst Thälmann, som var leder av KPD under Weimarrepublikken. Castros gave har alltid blitt sett mer som en symbolsk gest enn som en reell avståelse, og Tyskland har etter gjenforeningen i 1990 ikke gjort krav på området.

## Referanser
Den tibetanske buddhistiske kanon

**Den tibetanske buddhistiske kanon** (tradisjonell kinesisk: 藏文大藏经, pinyin: *zàng wén dàzàng jīng*, «den tibetanske tripitaka») er en løselig betegnelse på de to tibetanske tekstsamlingene Kangyur (བཀའ་འགྱུར, *bka' 'gyur*) og Tengyur (བསྟན་འགྱུར, *bstan 'gyur*). Kangyur betyr «Buddha's oversatte ord» og består av 1&nbsp;169 tekster. Tengyur betyr «oversatte kommentarer»; den består av kommentarer til førstnevnte, og omfatter 4&nbsp;093 tekster. I alt omfatter de to tekstsamlingene 5&nbsp;262 tekster.

Tekstsamlingene inneholder blant annet sūtrayāna-tekster fra de tidlige buddhistiske skolene (for det meste sarvāstivāda og mūlasarvāstivāda), mahāyānasūtraer, såvel som tekster fra retningen vajrayāna (tantrisk buddhisme), klosterdisplinen (vinaya) til mūlasarvāstivāda, abhidharma og filosofiske avhandlinger fra skolene madhyamaka og yogācāra. I sin nåværende form gjennomgikk de to tekstsamlingene sin endelige sammensetning i det 14. århundre under abbeden Butön Rinchen Drup (བུ་སྟོན་རིན་ཆེན་གྲུབ་, 1290–1364).

## Utgaver
Det finnes ulike varianter av disse to tekstsamlingene. Kangyur finnes i følgende utgaver:

* Peking-utgaven (1605), 106 bind
* Lithang-utgaven (1609&ndash;1611), 108 bind
* Manuskript-utgaven fra Ladakh Tog Palasset (1691&ndash;1729), 109 bind
* Narthang-utgaven (1730&ndash;1732), 100 bind
* Cone-utgaven (1721&ndash;1731), 107 bind
* Derge-utgaven (1729&ndash;1733), 103 bind
* Manuskript-utgaven fra Tawang (1700-tallet), 200 bind
* Tokyo-utgaven (1858&ndash;1878)
* Urga-utgaven (1908), 100 bind
* Lhasa-utgaven (1920&ndash;1934), 100 bind
* Phu-brag utgaven
* Dharma Publishing Nyingma Kangyur (1977&ndash;1983)

Tanguyr finnes i fire utgaver:

* Potala manuskript-utgaven (1730), 225 bind 
* Derge-utgaven (1737&ndash;1744), 214 bind 
* Narthang-utgaven (1741&ndash;1742), 224 bind
* Cone-utgaven (1753&ndash;1772), 209 bind

### Oversettelser til mongolsk
I årene 1604&ndash;1634 ble Tanguyr oversatt til mongolsk under ledelse av Ligdan Khan, som var regent over Chahar-mongolene.

## Oversettelsesprosjekt til engelsk
I 2009 påtok Padmakara Translation Group seg jobben med å oversette hele Kangyur og Tengyur til engelsk. De to tekstsamlingene inneholder 5,262 tekster i 325 bind (1,169 tekster i Kangyur og 4,093 tekster i Tengyur). De teller omkring 230,000 sider; Kangyur inneholder 70,000 sider og Tengyur består av 161,800 sider.

I 2009 ble det lagt fire etterfølgende tidsplaner på prosjektets fullbyrdelse. Det tok omkring et århundre å oversette tekstene fra sanskrit til tibetansk for omkring tusen år siden. Oversettelsen til engelsk følger på samme måte fire etapper på henholdsvis 10, 25, 50 og 100 år. Oversettelsen av Kangyur vil ta 25 år og Tengyur 100 år.

Nedenfor ser vi statusen for de to oversettelsesprosjektene per 8. oktober 2020.

## Referanser


## Se også
* mahayana
Barbatos

**Barbatos** er et japansk black/thrash metal-band fra Tokyo. Barbatos ble stiftet tidlig i 1996 som et solo-prosjekt av Yasuyuki fra Abigail. Musikken følger samme stil som Abigail og er sterkt inspirert av tidlige thrash og black metal-band.

Det første året etter oppstart ble brukt til å skrive låter til det nye bandet, og i januar 1997 spilte Yasuyuki inn en øvelsesdemo bestående av 3 (eller 4) sanger som skulle deles ut til anmeldere og plateselskap.

I februar 1988 spilte Yasuyuki inn den første offisielle Barbatos-demoen kalt *[[1942 (Barbatos)|1942]]*. Den inneholdt fire sanger («World War 2», «Deutsche Geheimwaffen», «Japan, die Letzen Qual» og «Count Barbatos») og var ca. 28 minutter lang.

I desember 1998, spilte Yasuyuki inn to sanger til *[[We Are Legion]]*, et splitutgivelse med bandet Wolfsburg. *We Are Legion* var begrenset til 500 eksemplarer.

I juni 2001 slapp Barbatos ut sitt første studioalbum, *[[War! Speed and Power]]*, inneholdende 12 helt nye sanger. I 2001 var Barbatos i Frankrike og holdt sin aller første konsert. Yasuyuki fikk med «Shaxul» og «Khaos» fra Deathspell Omega på trommer og gitar, «T.N.D» fra Nuit Noire på bass og Rubén Restrepo fra Infernal på gitar. Da Barbatos slapp sin neste neste EP i mai 2002 ble det med samme oppstilling som spilte under den første konserten.

## Medlemmer
;Dagens medlemmer
*Yasuyuki Suzuki – Bass, gitar og vokal

;Session-medlemmer
;Studio
*Damian – Vokal
*Charles Keller – Gitar og vokal
*Joel Grind – Vokal
*Youhei Ono – Trommer

;Konsert
*T.N.D. – Bass
*Khaos – Gitar
*Shaxul – Trommer
*Rubén Restrepo – Gitar

## Utvalgt diskografi

## Eksterne lenker
*
Nick Menza

**Nick Menza** (født 23. juli 1964 i München, død 21. mai 2016 i Los Angeles) var en tysk-født amerikansk musiker. Han var best kjent som trommeslageren i det amerikanske thrash metal-bandet Megadeth fra 1988 til 1998 og en kort periode i 2004.

Nick Menza var sønn av den amerikanske jazz-saksofonisten Don Menza.

## Diskografi
### Megadeth
* 1990 *[[Rust in Peace]]* 
* 1992 *[[Countdown to Extinction]]* 
* 1994 *[[Youthanasia]]* 
* 1994 *Nativity in Black* – *Tribute to Black Sabbath* 
* 1995 *Hidden Treasures* (EP)
* 1997 *[[Cryptic Writings]]*
* 2000 *Capitol Punishment: The Megadeth Years* 
* 2006 *Arsenal of Megadeth*
* 2007 *Warchest* 
* 2008 *Anthology: Set the World Afire*

### Marty Friedman
* 1992 *[[Scenes]]* 
* 1994 *Introduction* 
* 1996 *True Obsessions*

### Menza
* 2002 *Life After Deth*

### Memorain
* 2006 *Reduced to Ashes*

## Referanser


## Eksterne lenker
* 
* 
*
Yasuyuki

**Yasuyuki** (født **Yasuyuki Suzuki** 1971 i Tokyo) er en japansk musiker.

I 1992 stiftet Yasuyuki black/thrash metal-bandet Abigail sammen med Youhei Ono og Yasunori. Yasuyuki er bassist, gitarist og vokalist i Abigail. I 1996 startet han så et soloprosjekt til å ha ved siden av Abigail, black/thrash metal-bandet Barbatos. I tillegg er han medlem av de to japanske thrash metal-bandene Cut Throat og Tiger Junkies.

Trommeslageren Youhei Ono spiller med Yasuyuki i både Abigail, Barbatos og Cut Throat.

## Eksterne lenker
* 
*
Carl-Michael Eide

**Carl-Michael Eide** (født 1974) er en norsk black metal-musiker. 

Han er også kjent under artistnavnene «Aggressor», «Exhurtum» og «Czral». Eide er både trommeslager, bassgitarist og vokalist. Han har spilt i en rekke metal-band, blant annet Ved Buens Ende, Cadaver, Infernö, Satyricon, Ulver, Dødheimsgard, og nå hans to aktive band Virus og Aura Noir.

Den 25. mars 2005 falt Eide fra femte etasje og skadet bena. Etter dette ble det mer gitarspilling og mindre spilling på trommer. Eides seneste publikasjoner er Virus med albumet *The Black Flux* som kom i november 2008, og Aura Noir med albumet *[[Hades Rise]]* som kom i 2008. Etter å ha sittet i rullestol, trente Eide seg opp og sto i 2011 igjen på scenen med Aura Noir.

## Diskografi
;Satyricon
* *All Evil* (Demo, 1992)

;Ulver
* *Vargnatt* (Demo, 1993)
* *[[Blood Inside]]* (Studioalbum, 2005)

;Ved Buens Ende
* *[[Those Who Caress the Pale]]* (Demo, 1994)
* *[[Written in Waters]]* (1995)

;Aura Noir
* *Dreams Like Deserts* (EP, 1995)
* *[[Black Thrash Attack]]* (1996)
* *[[Deep Tracts of Hell]]* (1998)
* *[[The Merciless]]* (2004)
* *[[Hades Rise]]* (2008)
* *[[Out to Die]]* (2012)

;Infernö
* *Utter Hell* (1996)
* *Downtown Hades* (1997)

;Dødheimsgard
* *[[666 International]]* (1999)
* *[[Supervillain Outcast]]* (2007)

;Virus
* *Carheart* (2003)
* *The Black Flux* (2008)

;Cadaver
* *Discipline (Cadaver Inc. album)* (2001)
* *[[Necrosis]]* (2004)

## Referanser


## Eksterne lenker
* 
*
Avery Ardovino

**Avery Ardovino** (født 13. februar 1992) er en amerikansk skihopper fra Park City, Utah.

Hun begynte med skihopping da hun var 8 år, og har vunnet over 100 medaljer og priser. Hun har vunnet renn opp til 120-metersbakker. Internasjonalt har hun deltatt i kvinnenes *Continental Cup*.

## Referanser


## Eksterne lenker
* 
* Profil på ''Ski Jumping USA''
Clint Jones

**Clint Jones** (født 5. oktober 1984 i Monroe, Adams County, Wisconsin) er en amerikansk skihopper, som bor i Park City, Utah.

Han deltok både i Vinter-OL 2002 og Vinter-OL 2006.

### Sammenlagtplasseringer i verdenscupen

## Referanser


## Eksterne lenker
*
Lindsey Van

**Lindsey Van** (født 27. november 1984) er en amerikansk skihopper som bor i Park City, Utah. Van ble tidenes første verdensmester i hopp for kvinner i Liberec 2009. Sammen med norske Anette Sagen var hun banebrytende i utvikling av kvinnelig skihopp. 

Van har vært en av de fremste forkjemperne for at kvinner skal få delta i OL og VM, og har sammen med andre kvinnelige skihoppere trukket IOC for høyesterett i Canada for å få delta i vinter-OL 2010.

## Meritter
### VM
* Gull i normalbakke under Ski-VM 2009

### Kontinentalcup
* 8 seire (sommer og vinter)

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
*
Filmåret 1999

**Filmåret 1999** er en oversikt over hendelser, lanserte filmer, utdelte priser og filmpersonligheter i 1999.

## Hendelser
* 17. april &ndash; *[[Star Wars]]-fans* begynner å forme kø foran kinosaler i Westwood og Hollywood for å kjøpe billetter til *[[Star Wars Episode I: Den skjulte trussel]]*
* 25. mai &ndash; Det danske Filmmagasinet Ekko etableres.

## Mest innbringende filmer
# *[[Star Wars Episode I: Den skjulte trussel]]* ($924,317,558)
# *[[Den sjette sansen]]* ($672&nbsp;806&nbsp;292)  	  	    		
# *[[Toy Story 2]]* ($485&nbsp;015&nbsp;179)
# *[[The Matrix]]* ($460&nbsp;379&nbsp;930)
# *[[Tarzan (film, 1999)|Tarzan]]* ($448&nbsp;191&nbsp;819)
# *[[Mumien (1999)|Mumien]]* ($415&nbsp;885&nbsp;488)
# *[[Notting Hill (film)|Notting Hill]]* ($363&nbsp;889&nbsp;678)
# *[[The World Is Not Enough]]* ($361&nbsp;832&nbsp;400)
# *[[American Beauty (film)|American Beauty]]* ($356&nbsp;296&nbsp;601)
# *[[Austin Powers – Spionen som spermet meg]]* ($310&nbsp;940&nbsp;086)

## Priser
**[[Den 72. Oscar-utdelingen|Oscar-utdelingen]]** (utvalg):

**[[Golden Globe]]** (utvalg):

 
**[[Palme d'Or]] ([[Filmfestivalen i Cannes]]):**
:***[[Rosetta (film)|Rosetta]]***, regissert av Luc og Jean-Pierre Dardenne, Frankrike / Belgia 

**[[Den 19. Razzie-utdelingen|Golden Raspberry Awards]]** (utvalg):

## Lanserte filmer
* *[[Aimée und Jaguar]]*
* *[[Alt om min mor]]* (*Todo sobre mi madre*)
* *[[American Beauty (film)|American Beauty]]* 
* *[[American Pie (film)|American Pie]]*
* *[[Arlington Road]]*
* *[[Austin Powers – Spionen som spermet meg]]*
* *[[Beautiful People (film)|Beautiful People]]*
* *[[Being John Malkovich]]*
* *[[The Blair Witch Project]]*
* *[[The Boondock Saints]]*
* *[[Bowfinger]]*
* *[[Boys Don't Cry]]*
* *[[Bringing Out the Dead]]*, regissert av Martin Scorsese
* *[[Deep Blue Sea]]*
* *[[Den 13. krigeren]]*
* *[[Den sjette sansen]]*
* *[[Deuce Bigalow: Male Gigolo]]*
* *[[Dogma (film)|Dogma]]*
* *[[EdTV]]
* *End of Days*
* *Entrapment*
* *Evas øye*
* *Eventyreren Thomas Crown*
* *Eyes Wide Shut*
* *Fantasia 2000*
* *Fight Club*
* *Fomlesen i Kattepine*
* *Forbrytelsen*
* *Forvarselet*, regissert av [[Neil Jordan]]
* *Fotballmunken*
* *Ghost Dog: The Way of the Samurai*
* *The Haunting*
* *The Insider*
* *Inspektør Gadget*
* *Jeanne d'Arc*, regissert av [[Luc Besson]]
* *Kontorrotter*
* *La ley de Herodes*
* *Magnolia*
* *Man on the Moon*
* *The Matrix*
* *Mumien*
* *Naturens spill*
* *Notting Hill*
* *Olsenbandens siste stikk*
* *Payback*
* *Rosetta*
* *She's All That*
* *Siderhusreglene*
* *Sleepy Hollow*
* *South Park, større, lengre og usensurert*
* *Star Wars Episode I: Den skjulte trussel*
* *Stjålne år*
* *The Straight Story*
* *Tango for tre*
* *Tarzan*
* *Te med Mussolini*
* *Three Seasons*
* *Tilfeldighetens spill*
* *Tre konger*
* *Toy Story 2*
* *Trick*
* *Ukysset*
* *The War Zone
* *[[Wild Wild West]]*
* *[[Winslows ære]]*
* *[[The World Is Not Enough]]*

## [[:Kategori:Dødsfall i 1999|Dødsfall]]

## Referanser
Al Cohn

**Alvin Gilbert «Al» Cohn** (født 24. november 1925 i New York, død 15. februar 1988 i Stroudsburg i Pennsylvania) var en amerikansk jazzmusiker (saksofon), arrangør og komponist, kjent fra flere samarbeid med norske jazzartister.

Den Lester Young-påvirkede Cohn var en av «Four Brothers» i Woody Hermans «Second Herd» (1948–49), da sammen med Zoot Sims, Serge Chaloff og Stan Getz. Etter et år med Artie Shaw (1949) medvirket han på en rekke innspillinger utover 1950-tallet, samt skrev musikk til diverse TV-show. Cohn og Zims ledet lenge sin egen kvintett (1956–) som blant annet ga ut *You'n'me* (Mercury Records, 1960) med Mose Allison på piano, Major Holley på bass og
Osie Johnson på trommer. Cohns egen A.C. Quintet bestod av Bob Brookmeyer på trombone, Mose Allison på piano, Teddy Kotick på bass, Nick Stabulas på trommer, og ga ut flere innspillinger. I alt medvirket han på over femti egne innspillinger, samt flere hundre som medvirkende.

Utover de drøyt hundre komposisjoner han har etterlatt seg, skrev Cohn musikk til Broadway-oppsetningene *Raisin*, *Music, music, music* og *Sophisticated ladies*. Cohn var også med i filmen *The Great [[Rocky Mountains]] jazz party* (1977).

I Norge gjestet han Oslo Jazzfestival 1986, som avstedkom innspillinger med Laila Dalseth og Totti Bergh, utgitt på Gemini Records (1986, 1987, 2002).

## Referanser

## Eksterne lenker
* 
* 
* 
* 
*  Al Cohn Memorial Collection hos East Stroudsburg University
Vaagakallen skytterlag

**Vaagakallen skytterlag** er tilsluttet Det frivillige Skyttervesen (DFS). Laget ble stiftet i 1890 og holder liv i skyttersporten på eget baneanlegg i Kolbeindalen ved Kabelvåg. I 2009 hadde laget ca. 100 medlemmer. Skytterbanen består av et skytterhus med kafé og oppholdsrom, en 100m skytterbane og en 300m skytterbane som begge er utsyrt med elekroniske skiver fra Kongsberg Mikroelektronikk. I tillegg arrangerer laget leirdueskyting med profesjonell Beomat leirduekaster fra egen standplass.

Lagets hjemmeside inneholder terminliste, resultater og kontaktinfo:
## Eksterne lenker
* Vaagakallen skytterlag
Chiswick

**Chiswick** (uttales som *tsjiz-ick*) er et område i distriktet Hounslow ved Themsen i vestlige London. Chiswick er en kjent forstad til London og ligger omtrent halvveis mellom sentrum og London Heathrow Airport. I Chiswick ligger Hogarth's House, det tidligere hjemmet til den engelske billedkunstneren William Hogarth fra 1700-tallet; Chiswick House, en ny-palladiansk villa som er betraktet som en av de fineste i England; og Fuller's Brewery, Londons største og eldste bryggeri. Området ligger ved en meander ved elven Themsen som benyttes for roing, både som syssel for rekreasjon som for konkurranser, og med flere roklubber langs elvebredden. Målet for den årlige og tradisjonelle kapproingen på Themsen mellom universitetene Oxford og Cambridge er rett nedstrøms for broen Chiswick Bridge.

Chiswick var historisk det gamle sognet St Nicholas i grevskapet Middlesex med en økonomi preget av landbruk og fisk ved elven sentrert langs gaten Church Street. Med god kommunikasjon med London fra tidlig av ble Chiswick et populært landsted for byborgerne og som en del av forstedene til London sent på 1800- og tidlig på 1900-tallet da befolkningen økte betydelig. Det ble en del av Stor-London i 1965. Ved grensen er den store rundkjøringen Great West Road Roundabout begynnelsen på North Circular Road (A406) og South Circular Road (A205). Vest for Chiswicks rundkjøring  Hogarth Roundabout, går Great West Road fra sentrale London til motorveien M4, som gir forbindelse til London Heathrow lufthavn og korridoren M4. Great Chertsey Road (A316) går sørvest fra Hogarth Roundabout før den blir til motorveien M3.

Blant historiske personer som har bodd i Chiswick er blant annet poetene Alexander Pope og W.B. Yeats, den italienske revolusjonære Ugo Foscolo, den impresjonistiske maleren Camille Pissarro, og romanforfatteren E. M. Forster. Teaterregissøren Peter Brook er blant Chiswicks nåværende beboere. Rockemusikerne John Entwistle (1944–2002) og Pete Townshend (1945- ) fra The Who ble begge født i Chiswick.

## Transport
T-banens stasjoner på District Line i Chiswick:
* Chiswick Park
* Turnham Green

Nærmeste jernbanestasjon:
* Chiswick stasjon

## Referanser


## Litteratur
* Clegg, Gillian (1995): *Chiswick Past*. Historical Publications. ISBN 0-94866-733-8.
* Baker, T.F.T.; et al. (1982): ''A History of the County of Middlesex: Volume 7: Acton, Chiswick, Ealing and Brentford, West Twyford, Willesden'' . Chiswick: Growth. *British History Online*.

## Eksterne lenker
* 
* Chiswicks historie 
* Nettstedet til Fuller's bryggeri
Jens A. Riisnæs

**Jens Aksel Riisnæs** (født 1948) er en norsk journalist, radioprogramleder og sakprosaforfatter. Han er særlig kjent gjennom sin reiseråds-spalte i *[[A-Magasinet]]* (1989–93), radioprogrammene *Drømmereisen* i NRK Nattradioen (1989-1992), *Hvor i all verden* i NRK P1 (1992-2010) og *[[Ut i verden]]* i NRK P2. I tillegg lagde han et tyvetalls fjernsynsprogram om det han kalte «moderne dannelsesreiser» sammen med Lise Foss i NRK 1 på 1990-tallet.

Siden 1967 har han særlig reist i Øst- og Sentral-Europa, Balkan, Sovjet/Russland, Tyrkia, Kaukasus, Nord-Afrika, Midt-Østen, Saudi-Arabia, Iran, Sentral-Asia, Pakistan, India, Sørøst-Asia, Indonesia, Øst-Asia (Japan, Nord- og Sør-Korea, Taiwan), og Kina, dessuten i Nord-, Sentral-, og Sør-Amerika, i tillegg til reiser i Australia, Indiske Hav, Øst-Afrika, Etiopia og Sudan. 

Han har studert geologi, sosialøkonomi, sosiologi, og historie (UiO 1967–73), økologi og miljøvern (post-graduate, NTH/NTNU 1973–74), NJH 1978-80. 

Han har forelest om internasjonale kulturforskjeller for norske eksportbedrifter og undervist på Forsvarets høgskole om «De viktigste kulturkonfliktene i en globalisert verden». 

Han har særlig gjort omfattende reiser innen den kommunistiske og den islamske kulturkrets, årlig fra 1968 til idag.

## Bibliografi
* *12 Magiske Reiser* (antologi) (2006)
* *Reis!* (2006)
* *Den store reiseguiden* m/ Gunnar Kagge (2005)
* *Verdens viktigste byer* m/ R. Hatlem (2003)
* *Reisens magi* (antologi) (2002)
* *Verdens viktigste : 229 reisemål for livet* (m/R. Hatlem (2000)

## Referanser


## Eksterne lenker
* Intervju i Dagbladet Magasinet (2002)
Bundeskriminalamt

**Bundeskriminalamt** er navnet på det føderale kriminalpolitiet i Tyskland og Østerrike:

*Bundeskriminalamt (Tyskland)
*Bundeskriminalamt (Østerrike)
Bundeskriminalamt (Tyskland)

**Bundeskriminalamt** (**BKA**, *Forbundskriminalembedet*) er det føderale kriminalpolitiet i Tyskland. BKA kan beskrives som Tysklands parallell til det amerikanske FBI. Akkurat som i USA består Tyskland av delstater med sine egne politimyndigheter.

## Oppgaver
BKA har som oppgave å koordinere bekjempelsen av forbrytelser i nært samarbeid med delstatenes kriminalpoliti, og å etterforske særlig alvorlige saker, blant annet tilknyttet internasjonal terrorisme. BKA har også til oppgave å beskytte de føderale forfatningsorganene. Videre representerer BKA Tyskland i Interpol som nasjonalt sentralbyrå.

## Sete
BKA har hovedsete i Wiesbaden. Ved siden av hovedsetet har BKA også lokaliteter to andre steder i samme by, og dessuten avdelinger i Berlin, Bonn og Meckenheim.

## Historie
I 1970-årene fornemmet man et stadig større behov av en organisasjon som kunne virke over hele Vest-Tyskland, idet de enkelte delstatenes politimyndigheter var for isolerte fra hvarandre når forbrytere reiste over delstatsgrensene. BKA, som ble grunnlagt allerede i 1950-årene, ble omorganisert, og ble den nye riksdekkende organisasjonen. Horst Herold ble den som ledet BKAs utvikling, og han var mannen bak det store datasystemet som ble opprettet med register over mistenkte. Dette registeret kom senere til å bli gjenstand for en debatt omkring hvem som stod der og hvorfor.

Blant BKAs mer kjente saker var de mangeårige spaningene og påfølgende arrastasjonene av medlemmer av  Røde armé-fraksjonen. Med hjemmel i den tyske føderalismereformen i 2006 ble BKA overdratt ansvaret for arbeidet mot internasjonal terrorisme i de tilfeller der det foreligger en statsgrenseovergripende fare, eller det ikke er klart hvilken delstat som har ansvaret, eller når et annet land ber om assistanse  (Artikkel 73 I Nr. 9a Grundgesetz). Fra da av har BKA også hatt ansvar for den tyske antiterrordatabasen.

## Grader
### Polititjenestemenn

### Politiembetsmenn

## Referanser


## Eksterne lenker
* BKAs websider
Lee Chul-ho

**Lee Chul-ho**, også kjent som «**Mr. Lee**» **Hangul:이철호**, (født 23. februar 1937 Cheonan i Korea, død 16. februar 2018 i Oslo) var en norsk-koreansk kokk og matvareimportør, som ble kjent for å introdusere nudler på det norske markedet.

## Liv og virke
### Bakgrunn
Lee ble som barn skadet i et granatangrep under Koreakrigen, og ble sendt til Norge for å få medisinsk oppfølging av kirurgen Bernhard Paus, som hadde vært sjefkirurg ved Norwegian Mobile Army Surgical Hospital (NORMASH), det norske humanitære bidraget under Koreakrigen. Etter langvarig rehabilitering ved Rikshospitalet og Sunnaas sykehus, fullførte han videregående ved engelsklinjen på Foss gymnas i Oslo. 

Han tok senere fagbrev som kokk og etterutdannet seg ved Hotell- og restaurantfagskolen i Stavanger, før han reiste til Sveits for å studere og jobbe som kokk. 

### Kokk
Da Lee kom tilbake til Norge, jobbet han blant annet som kjøkkensjef ved Holmenkollen Turisthotell og restaurant Blom, før han ble disponent for konditori- og restaurantkjeden Møllhausen i 1969. Han var ansvarlig for 15 utsalgssteder, frem til kjeden ble kjøpt opp av danske Hatting i 1987. 

I en alder av 50 år startet Lee sin egen virksomhet. På slutten av 1980-tallet lanserte han Mr. Lee's Ginsengbrød, samtidig som han eksperimenterte med import av nudler fra sitt fødeland. Innledningsvis gikk han selv fra butikk til butikk for å distribuere de eksotiske nudlene. I løpet av tre år hadde han fått på plass en avtale om landsdekkende distribusjon, og snart ble det importert flere containere med nudler årlig. Rieber & Søn overtok merkevaren i 1996, og omkring 2007 skal nordmenn ha spist over 25 millioner nudelpakker i året. Lee samarbeidet før sin død med Orkla Foods, og deltok blant annet i utviklingen av nye Mr. Lee-produkter.

De siste årene engasjerte han seg for å eksportere norsk sjømat til Sør-Korea, deriblant kongsnegler fra Frøya i Trøndelag. Det førte til at lokalbefolkningen omtalte ham som *Sneglekongen*.

Lee mistet sin første kone Anneliese i 1984. Senere giftet han seg med Hae Jong. I sitt første ekteskap fikk han døtrene Anja Lee (født i 1967), som i dag er barnelege, Sonja Lee (født i 1971), kokk, og Irina Lee (født i 1976) som er journalist.

## Referanser


## Eksterne lenker
* Lee Chul-ho, Norwegian Ramen King (Intervju med KBS)
Wakizashi

**Wakizashi** (脇差:わきざし) er et kort japansk kortsverd som ligner på en slags kniv eller dolk. Forskjellen er at den har et smalere blad. Sverdet er mellom 30 og 50 centimeter langt. Det ble vanligvis båret av samuraier sammen med katana, som er et noe lenger sverd. Å bære de to sverdene sammen var tegnet på at bæreren var en samurai, og ikke bare en hvilken som helst soldat med sverd. Wakizashi ble brukt til selvforsvar og katana ble brukt til angrep.

## Referanser
Kjørefelt

**Kjørefelt** eller **kjørefil** er den delen av kjørebanen som er bestemt for én vognrekke. Alle kjøretøy i et kjørefelt kjører i samme retning.

## Merking av kjørefelt i Norge
På veier med veibredde mindre enn 6,0 meter er ikke kjørebanen inndelt i kjørefelt, og har stiplet kantlinje. På smale veier er det ikke alltid plass for at biler kan passere hverandre uhindret. Da må veien tilrettelegges med møteplasser. På smale veier med stor trafikk, er møteplassene skiltet med en hvit «M» på blå bakgrunn.

På veier av god bredde er kjørefelt adskilt med gul midtlinje (mellom felt i motsatt kjøreretning) og hvit linje mellom felt i samme kjøreretning, og veikanten merket med heltrukken hvit linje. Veier som bygges for høye hastigheter skal ha bredere kjørebaner og gode veiskuldre i tilfelle nødstopp. Høyhastighetsveier har midtdeler eller separate kjørefelt på motsatte kjøreretning. Slike midtdelere blir også satt opp på spesielt ulykkesbelastede strekninger såfremt det er mulig uten å få for forsnevrede kjørebaner. Det er en målsetting at de mest trafikkerte hovedveiene skal ha midtdelere.

## Se også
* Fartsendringsfelt
* Midtdeler
* Autovern
* Rumlefelt

## Referanser
Cecil Aagaard

**Cecil Aagaard** (1916–1984) var en norsk jazzvokalist og orkesterleder, kjent som «The biggest thing in swing» i Skandinavias jazzmiljø og en av Kløverjazz-utøverne.

Etter å ha sunget med sitt idol, den Oslo- og Kaba Bar-gjestende Fats Waller (1938), ledet han sitt eget «C.A. & his Swingsters» (39-40) som bestod av
Fred Lange-Nielsen bass, Finn Westbye gitar og saksofon, 
Ernst Aas piano og Per Gregersen bass.
Aagaard spilte mye med skandinavias ledende musikere som 
de danske Kjeld Bonfils vibrafon og Leo Mathisen piano, samt de svenske Gösta Törner trompet/Thore Jederby bass/Arne Hülphers piano.
Etter krigen turnerte han Europa med bl.a. Rowland Greenberg og Arne Astrup. 

Aagaard viet siden sitt virke til fotoforretning (1961–).  Et av hans siste bidrag til jazz var vokalopptredener med Big Chief Jazzband (1961).  Hans musikalske virke kan høres på utgivelsen *Portrait of a norwegian jazz artist* (Gemini Records, 2005), samt *Jazz in Norway, vol. 1 og 2* utgitt av Norsk jazzarkiv (2001).

## Filmografi
* 1944 *[[Ti gutter og en gjente]]* Brannmannen

## Se også
* Cecil Aagaards diskografi

## Referanser


## Eksterne lenker
* 
*
Myraboliidae

* *[[Myrabolia]]*

**Myraboliidae** er en liten gruppe av biller som bare finnes i Australia. Det er bare beskrevet sju eller åtte arter, men australske forskere arbeider nå med å revidere gruppen og det er sannsynlig at det vil komme til flere i nær framtid. Inntil nylig ble Myraboliidae regnet som en undergruppe av familien Phloeostichidae, eller til skogflatbiller (Silvanidae), men i 2005 førte en fylogenetisk undersøkelse til at de ble skilt ut fra denne. Lite eller ingenting synes være kjent om biologien til disse billene, det er sannsynlig at de er knyttet til død ved. De har blitt funnet under barken på levende eukalyptus-trær.

## Utseende
Små (1,7 – 3,5 mm), avlange biller, nokså jevnbrede, oversiden matt og fint hårete. **Hodet** er stort og trekantet, med ganske små, runde fasettøyne. Antennene er 11-leddet med en tre-leddet kølle. **Brystskjoldet** er firkantet sett ovenfra, bredere enn langt. **Dekkvingene** er avlange med utydelige lengdestriper. **Beina** er ganske korte. De kan minne om noen medlemmer av familien fuktbiller (Cryptophagidae).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien "Glans- og maurbiller", Cucujoidea
***** Familien **Myraboliidae**
****** Slekten *[[Myrabolia]]* Reitter, 1876
******* *[[Myrabolia australis]]* Tomaszewska & Slipinski, 2008
******* *[[Myrabolia blackburni]]* Tomaszewska & Slipinski, 2008
******* *[[Myrabolia brevicornis]]* (Erichson 1842)
******* *[[Myrabolia championi]]* Szawaryn & Tomaszewska, 2011
******* *[[Myrabolia elongata]]* Tomaszewska & Slipinski, 2008
******* *[[Myrabolia grouvelliana]]* Reitter 1878
******* *[[Myrabolia kioloa]]* Tomaszewska & Slipinski, 2008
******* *[[Myrabolia lawrencei]]* Tomaszewska & Slipinski, 2008
******* *[[Myrabolia leai]]* (Grouvelle, 1911)
******* *[[Myrabolia lindensis]]* Blackburn 1892
******* *[[Myrabolia longicornis]]* Blackburn 1903
******* *[[Myrabolia malgosiae]]* Szawaryn & Tomaszewska, 2011
******* *[[Myrabolia micra]]* Tomaszewska & Slipinski, 2008
******* *[[Myrabolia pelion]]* Tomaszewska & Slipinski, 2008
******* *[[Myrabolia tasmanica]]* Tomaszewska & Slipinski, 2008
******* *[[Myrabolia weiri]]* Szawaryn & Tomaszewska, 2011

## Kilder
* Leschen, R.A.B., Lawrence, J.F. og Ślipiński, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families.
*Invertebrate Systematics* 19 (1): 17-73. Med tegning av *Myrabolia* sp..https://web.archive.org/web/20160304094514/http://bio150.chass.utoronto.ca/labs/cool-links/lab9/Leschen,_Lawrence_and_Slipinski_2005_lab_9.pdf
* Szawaryn, K. og Tomaszewska, W. 2011: Three new species of *Myrabolia* Reitter (Coleoptera: Cucujoidea: Myraboliidae). ''Annales zoologici'', **61**(2): 367-374.  PDF
* Tomaszewska, W. og Ślipiński, A. 2008: Review of the genus *Myrabolia* Reitter (Coleoptera: Cucujoidea: Myraboliidae). ''Australian journal of entomology'', **47**(1): 32-50.  PDF
## Eksterne lenker
*
Big Chief Jazzband

**Big Chief Jazzband** (etablert 1. februar 1952 i Oslo) er et norsk jazzorkester, kjent for flere innspillinger i en Dixieland-stil, inspirert av den kontinentale «revival» som oppstod på 1950-tallet.  

Besetning de første årene var 
Eivind Solberg trompet,
Bjørn Pedersen bass,
Per Lund (artist) banjo,
Svein Sundby klarinett,
Egil Fjelddahl/Einar Helgeby piano,
Øystein Lund trommer,
Gerhard Aspheim orkesterleder og trombone (-1978). I tidsrommet 1953 - 1963 var Gustav Kramer med på klarinett.

De antok kjenningsmelodien *Big Chiefs battle axe* (1952), spilte på deres egen Big Chief Jazzklubb (1953–65), før de ble fast husband og drivkraft bak  Metropol Jazz Club (1960–65), i en tid da orkesteret også tok initiativ til NM i amatørjazz (1954–64).  De flyttet til Down Town Key Club (1965–86).
Orkesteret har vært et av landets mest populære jazz-orkester og benyttet som bursdagsgave fra Harald til Sonja (1982, 1997) og *vice versa* (1987), samt til Kongeparets feiring av sølvbryllup (1993).  Orkesterets 40-årsjubileum ble sendt over det ganske land (NRK, 1992).  Flere Nobels fredspris-seremonier har hatt deres musikkbidrag.

Inntil deres død var Solberg (1933–2008) og Pedersen (1935–2007) sentrale, i tillegg til nyere medlemmer av besetningen som
* Harald Bergersen, klarinett og saxofon
* Ole Reitan, trombone (1978–),
* Arild Berger, piano
* Olav Gustafsson, trommer.

Andre medvirkende var Karl Otto Hoff trommer (1963–1994), Peter Strohkorb klarinett og Terje Larsen klarinett (1964–1992).

## Utgivelser
**Big Chief Live, [[Stortorvets Gjæstgiveri]]* (2002)

## Eksterne lenker
* 
*  bigchief.no
Nettverkssocket

En **nettverkssocket**, også kalt **internett-socket** eller bare **socket**, er et endepunkt under en toveis interprosess-kommunikasjon, der prosesser kommuniserer over et IP-basert nettverk. Internett er eksempel på et slikt nettverk. En socket er grensesnittet mellom en prosess eller en tråd i et dataprogram og en protokoll-stakk. Protokollen benytter vanligvis TCP/IP i transportlaget, og er som regel styrt av operativsystemet.

En internett socket har en unik identifikator, satt sammen av 3-5 elementer:

* Protokollen (TCP, UDP eller Raw IP)
* Den lokale IP-adressen
* Det lokale port-nummeret
* Den fjerne IP-adressen (dersom protokollen er TCP)
* Den fjerne port-nummeret (dersom protokollen er TCP)

Opprinnelig var definisjonen på en socket mye enklere. Innenfor ARPANET ble en socket definert som port-nummeret for protokollen *Initial Connection Protocol* (ICP) den 7. mai 1971.

Operativsystemet videresender innkomne IP-pakker til det korresponderende programmets prosess, ved å hente IP-adressen fra protokollens meldingshode.

Kommunikasjon mellom en lokal og fjern socket kalles socket-par.

På Unix-liknende operativsystemer, gir kommandoen netstat &ndash;an en liste over alle socket som for øyeblikket er etablert. På noen systemer gir kommandoen netstat &ndash;b en oversikt over ulike socket som er skapt av brukerprogrammer.

## Se også
* Prosessorsokkel

## Referanser
Agapythidae

* *[[Agapytho foveicollis]]*

**Agapythidae** er en familie av biller som bare omfatter én eneste kjent art, *Agapytho foveicollis*, som lever i New Zealand. Denne billen ble inntil nylig gjerne regnet til familien Phloeostichidae, men en fylogenetisk analyse publisert i 2005 tyder på at den ikke er nært beslektet med disse. Lite synes å være kjent om biologien til denne billen, men de spiser trolig muggsopper av gruppen Dothideales. Den har blitt funnet mellom "sooty molds" på barken av sørbøk (*Nothofagus*).

## Utseende
En liten (2,5 – 3&nbsp;mm), avlang bille, hode, bryst og dekkvinger er tydelig skilte. Oversiden er matt og fint hårete. **Hodet** er omtrent så bredt som brystskjoldet, med små, runde, utstående fasettøyne. Snuten (clypeus) er fremstående. Antennene er omtrent så lange som hodet og brystskjoldet til sammen, 11-leddete, perlekjedeformede, litt tykkere mot spissen. De er kledt med grove, utstående hår. **Brystskjoldet** (pronotum) er litt lengre enn bredt, omtrent firkantet sett ovenfra, med en knøl midt på hver sidekant, et par groper litt bak midten og en svakt opphøyet midtlinje. **Dekkvingene** er litt bredere enn brystskjoldet, parallellsidige, med tydelige skuldre, tydelig lengdestripete. De har en lys flekk ved hver skulder, et par skråstilte lyse flekker nær midten og en stor lys flekk rundt sømmen i den bakerste tredjedelen. **Beina** er middels lange, lårene (femorae) er tykke, leggene og føttene slanke.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **Agapythidae**
****** *Agapytho foveicollis* Broun, 1921  – New Zealand

## Kilder
Leschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families.
*Invertebrate Systematics* 19 (1): 17-73. Med tegning av *A. foveicollis*.https://web.archive.org/web/20160304094514/http://bio150.chass.utoronto.ca/labs/cool-links/lab9/Leschen,_Lawrence_and_Slipinski_2005_lab_9.pdf

## Eksterne lenker
*
Fylkesvei 6524

**Fylkesvei 6524 (Fv6524)** går mellom Doktertjønna og fylkesgrensen ved Rektørsvollen i Røros kommune..

Før Trøndelag fylke ble opprettet 1. januar 2018 hadde veien betegnelsen Fylkesvei 531 (Sør-Trøndelag).

2019 ble fylkesvei 531 (Hedmark) del av veien.

## Kommuner og knutepunkter

## Referanser




## Eksterne lenker
* Vegvesenets vegkart 
* 
*